Bi wesîleya Roja Ziwanê Dayîke ya Dinya Komxebata Ziwanê Kurdkî ya Zanîngehê Koyî bi organîzasyonê Komîsyonê Ziwanî yê KNKyî û Beşê Ziwanî yê Zanîngehê Koyî dest pêkerde. Komxebate de rewşa kurdkî û astengîyê vera kurdkî yena ercnayene.
Xeylêk mamosta, ziwanzan, sîyasetmedar, roşnvîr û wendekarî tewrê komxebate bîyî.
Komxebate de verî mesajê Serekê Heyetê Zankoyî ame wendene. Dima Serekê Zankoyê Koyî Dr. Welî Mehmudî mesajê xo da û vat: ''Heqê her kesî esto ke ziwanê xo bimuso.''
Hemsereka KNKyî Zeynebe Murad zî komxebate de qisey kerd û pare kerd ke kurdkî wayîra zengînîyêka pîl a û vat: ''Îşxalkeran tim waşt ziwanê ma çin bikero la kurdanê sey mamosta Zara seba ziwanî xoverdayîşêko pîl kerd. Ganî kurdî tim bi ziwanê xo qisey bikerê.''
Konmxebate de xeylêk akademîsyenî do qisey bikerê.
